Բիթքոինը վերը նկարագրածի վառ օրինակն է: Եթե դիտարկենք դրա գնային տատանումը ըստ փուլերի, ապա առաջին փուլ կարելի է համարել 2009-ից 2013 թվականներն ընկած ժամանակահատվածը: 2013 թվականի ապրիլի 1-ին բիթքոինը առաջին անգամ հատեց 100 ԱՄՆ դոլարի շեմը այն պարագայում, երբ տարին սկսվել էր մինչ այդ տևական ժամանակ ստաբիլ համարվող 12 ԱՄՆ դոլար փոխարժեքից: 2013 թվականը հատկանշական էր նաև նոյեմբեր ամսի վերջին 1000 ԱՄՆ դոլարի շեմի հատումով (1 բիթքոինը վաճառվեց 1240 ԱՄՆ դոլար փոխարժեքով): 2013 թվականին բիթքոինի գնի ձևավորման վրա ազդեցություն են ունեցել Կիպրոսի և Չինաստանի հետ կապված իրադարձությունները, բայց սա արդեն այլ պատմություն է: